**Indkaldelse til Generalforsamling i Snekkersten Husflid**

**Den tirsdag 29. marts 2016 kl. 19**

**Punkt 1:**

Valg af dirigent og referentLars valgt som dirigent

Vibeke valgt som referent

Lars konstaterer at indkaldelsen er rettidigt udsendt.

NB! Husk, at alle, der bor sammen, kun får en indkaldelse.

**Punkt 2**

**Beretning ved formand**

Kort beretning. Bjørn formand fra 1. januar.

Vi deltog ved Hammermøllen og Helsingørmessen. Der var Børneuge med 11 deltagende børn pr dag.

Årets inspirationstur til Bogø meget vellykket. Bjørn takker Hans Jørgen foret stort arbejde ved Onsdagscafe og udarbejdelse af ture

I 2015 var der ca. 2250 deltagere i aktiviteter fordelt på 6652 timer.

Bemærkning

Kan en person have en bod ved Julekræmmermarked ? Det kender formanden ikke noget til.

Beretning godkendt.

**Beretning ved skoleleder**

**Kursusvirksomhed i Snekkersten Husflid**I 2015 afholdt foreningen i alt 104 kursustimer fordelt med 20 timer til Patchwork, 24 til maskinstrik og 60 til møbelpolstring. Patchworkkurset fandt som sædvanlig sted på Skolen på Rønnebær Allè, mens strikning og møbelpolstring holdt til i Banehuset og plankeværket.

Patchwork fik heldigvis tilført kursister, så det på nuværende tidspunkt er på 8 kursister, men man ønsker at bibeholde formen med 10 undervisningstimer pr ½ år og resten af gangene arbejder man selvstændigt.

Maskinstrik blev oprettet som sommerkursus og gennemført.

Møbelpolstring kører med 1 hold på 60 timer + selvstændigt arbejde dagen efter kursus.

Undervisningstilskuddet fra Helsingør Kommune var ca. 33 % af lønomkostningerne. Vi fik bevilget 120 timer, men gennemførte kun 104 timer. Vi skal derfor betale noget af tilskuddet tilbage.

10 % puljen blev anvendt til fællesarrangementer på Kulturværftet.

Bemærkning

Kunne 10 % puljen anvendes sammen med de andre foreninger til et Morten Korch arrangement til værftet ved leder for museet og film? Det undersøges

Beretning godkendt

**Punkt 3:** Aflæggelse og godkendelse af revideret regnskab for forening og kursusvirksomhed

**Kassererens beretning ved generalforsamling den 29. marts 2016 i Snekkersten Husflid**

Vi har i 2015 haft færre udgifter end indtægter og er kommet ud med et overskud på lige godt 6.000 kr.

Dette skyldes dels flere medlemmer, der har betalt kontingent (121), dels mere aktivitet i huset (flere el-penge).

At de samlede indtægter er lavere i 2015 end i 2014 skyldes, at der i 2014 var egen indbetaling til sommerturen, svarende til lige under 20.000 kr.

|  |  |  |  |  |  |
| --- | --- | --- | --- | --- | --- |
| **Indtægter** | **2012** | **2013** | **2014** | **2015** | **difference** |
| Kontingent | 11.350 kr. | 13.055 kr. | 11.245 kr. | 15.125 | 3.380 kr. |
| Medlemmers tilskud (el-penge) | 20.853 kr. | 31.724 kr. | 24.147 kr. | 24.970 | 823 kr. |
| Tilskud fra Helsingør Kommune | 23.000 kr. | 29.100 kr. | 28.000 kr. | 29.000 | 1.000 kr. |
| Alle indtægter | 67.327 kr. | 101.372 kr. | 87.753 kr. | 71.953 | -15.800 kr. |

Tabellen viser indtægter for de seneste 4 år og differencen mellem de to seneste år

Indtægterne fra børneugens dagpenge og et tilskud fra FORA er ikke med i skemaet ovenfor. Tilskud fra Helsingør Kommune er bevilget til hhv. børneugen og sommerturen til Bogø.

Udgifterne til el og varme var i 2015 lavere end i 2014, blandt andet fordi posten i 2014 indeholdt udgiften til en ny varmepumpe (8.199 kr.). Indbetalingerne til el dækker fint udgifterne til el og varme i 2015 (overskud på 8.996), men en udgift til varmepumpe på 8.494 er først blevet posteret i 2016 regnskabet.

|  |  |  |  |  |  |
| --- | --- | --- | --- | --- | --- |
| **Udgifter** | **2012** | **2013** | **2014** | **2015** | **difference** |
| El afregning og varmeudgifter | 16.439 kr. | 19.900 kr. | 24.956 kr. | 15.974 kr. | -8.982 kr. |

Tabellen viser udgifterne til el og varme for de seneste 3 år og differencen mellem de to seneste år

Udgifter til Husholdning og kontor i 2015 var i alt 3.687 kr. og dækker over indkøb af husholdningsartikler, frimærker, kaffe, blæk og vinduespudsning.

El- varme- og vandforbrug på 15.974 kr. dækker 4 elregninger mod 5 i 2014.

Der blev i 2015 købt Materialer, værktøj o.l. for 12.464 kr. Det drejer sig om indkøb til trædrejning, glas, børneuge og kniplebutik, samt en reparation af glasovnen (1.225 kr.).

Udgifter under Materialer til vedligehold af huset på 8.396 kr. er en større reparation af glasovnen for 7.257 kr., reparation af plæneklipperen og opsætning af dueslag.

De største poster i kontoen Arrangementer er udgifter i forbindelse med børneuge og sommertur til Bogø. Vi fik 25.000 kr. i tilskud fra Helsingør Kommune, men turen kostede kun godt 13.000 kr., så her var der overskud på 11.817 kr.

Helsingørmessen kostede os 3.659 kr. Det er mindre end foregående år, da rate 1 for dette års messe først er med i 2016 regnskabet. Derudover var Bjørn tilmeldt Fleksibel Workshopdag til 300 kr.

Af sager, hvor de samlede indtægter og udgifter er opgjort er:

Børneaktivitetsugen, der gav et underskud på 573 kr.

Kniplebutikken, der stadig kører godt. Der blev i 2015 indkøbt for små 2.706 kr og der er et underskud på 1.428 kr. Men der er en stor lagerbeholdning og et godt kundegrundlag.

29. marts 2016, Susanne Boye Ipsen, Kasserer

Bemærkninger:

Spørgsmål: § 18 skal der ikke aflægges regnskab?

Svar: Kommunen har ikke krævet det.

Nu kommer tilskud til inspirationstur fra § 79.

En person synes, at regnskabet er rodet.

Flere synes, at det er et godt regnskab og ønsker ikke for meget papir.

Regnskabet bør sendes ud før generalforsamling

Endnu et ønske om, at regnskabet sendes ud.

Det er Foras regnskabsprogram, som vi bruger.

Foreninger anvender forskellige måder at lave årsregnskab på.

Susanne er en god og tålmodig kasserer.

Vi har svært at sende ud til alle medlemmer - der er mange som ikke giver besked om ny mailadresse. Der er fx 17 som er kommet tilbage ved udsendelse denne gang.

Godkendt regnskab

**Kursusregnskab:**

God balance imellem udgifter og indtægter.

Regnskab tages til efterretning

**Punkt 4:**

Forslag fra bestyrelsen vedr. funktionen som tovholder.

**Forslag til Tovholderfunktion**

I Snekkersten Husflid opfatter vi Tovholderen som en kontaktperson for en gruppe. Alle grupper har en tovholder uanset gruppens størrelse.  
Tovholderen videregiver informationer mellem bestyrelse og medlemmerne i egen gruppe.

Tovholderen ajourfører holdlister, registrerer deltagerantal og sørger for indmeldelse af nye medlemmer og løbende betaling til Luffe.  
Tovholderen sørger for almindeligt vedligehold af værktøj.

Tovholderen kan i samråd med bestyrelsen få godkendelse af udgifter til vedligeholdelse eller indkøb af nye værktøjer.

Herudover er det tovholderens opgave at sørge for oprydning og rengøring, efter brug af hus og værksted, og at skrue ned for varmen, samt at sørge for at der er slukket og låst inden man forlader Banehuset.

Forslag vedtaget

Bemærkninger:

Har tovholderen ret til at give besked om oprydning. Ja

Der bør gøres noget ved bedre oprydning.

De røde stole i glas/møbelværkstedet er et problem. Det er vigtigt at de er der., synes drejerne. Aftale Røde stole sættes ud af møbel og glas og trædrejerne tager ind

Husk rengøring på holdet og oprydning/opvask/fejlning

**Punkt 5:**

Indkomne forslag fra medlemmerne

Ingen

Bemærkning vedr. Hjemmesiden:

Bjørn informerede. Hele programmet er under opdatering. Først efter sommerferien er det på plads.

Nu skal Bjørn sende alle rettelser til Rønne, her bliver rettelserne lagt ind.

**Punkt 6:**

Valg af bestyrelse og to suppleanter

På valg som bestyrelsesmedlemmer er:

Runa – genopstiller - valgt

Bjørn – genopstiller - valgt

Inger ønsker at træde ind i bestyrelsen - valgt

**Suppleanter**  
Erik Møller stiller op - valgt.

Vibeke B : Som skoleleder deltager i bestyrelsesmøder og fungerer som referent.

**Punkt 7:** Valg af revisor og revisorsuppleantPå valg er: Revisor Inge Juul Knudsen – genopstiller - valgt

Revisorsuppleant Hans Jørgen Jensen- genopstiller - valgt

**Punkt 8: Eventuelt**

Keld: Langt indlæg som bl. a. indeholdt følgende:Godt med de mange aktiviteter. Men der er for få, som giver et nap med. Deltagelse ved ikke ret mange messer. Katalog er sparet væk, bør der ikke være et fælles katalog i stedet for de små????

Bestyrelsen tager det op til næste møde.

Bemærkninger:

Er det et problem om kommunikation. Hjemmesiden skal være bedre.

Tavlen kan bruges til besked om hjemlån af ting fra huset.

Helsingørmessen var ikke fin. Der manglede skilte, og der var ikke så mange besøgene. Skal vi stadigvæk deltage?

Det er vigtigt, at der kommer mange deltagere fra SH på Helsingørmessen.

Vi har det problem, at reklamere for aktiviteterne på Messen, for flere hold er lukkede på grund af pladsmangel.

Der er pladser på nogle hold fx Tirsdagscafeen er der fin plads og kniplerne har også plads.

Det kan være svært at vide noget om tirsdagscafeen da datoerne rykker. Den kører2. og 3. tirsdag i måneden, og der mailes, hvis der ændres. Henvendelser: henvis til Vibeke P.

Husk at give besked om kurser. Det skal også være på hjemmesiden

Rengøringsplanen: Der har været gjort rent 4 gange på et helt år!!! Hvad skal vi gøre?

Tovholderen skal ikke sige det på holdet inden rengøringsdagen. Så det bliver en overraskelse.

Man skal kun gøre rent en gang hver 15. måned.

Den lille folder: Preben lavede dem til glas. Så kom bogbinderne og herefter: Hvorfor ikke lave en for hvert hold? Det besluttede bestyrelsen, at der skulle være. Alle hold kunne rette i den.

Det er et supplement, men den store folder kunne også være der.

De små foldere er gode at dele ud fx til Helsingørmessen. Så får folk det, som de er interesserede i..

Som alternativ er der nu lavet en kort folder med det overordnede for SH, som kan trykkes i foreningen. Og så kan de små bruges til de forskellige aktiviteter.

Kan man få en klo til hver maskine i trædrejning? En klo er dyr, vi har ikke råd til en klo til hver maskine.

Det er ok, at der skal hentes værktøj.

Der er købt 4 sæt jern til maskinerne. Det må kunne lykkes. Den nye maskine er anderledes, det kunne være et problem.

Værktøj: Der kan søges § 18 midler til nyt værktøj. Bjørn vil give alle besked.

Tak for en god generalforsamling. Bestyrelsen vil behandle de indkomne forslag.

Ref. Vibeke B